open-index/open-wikipedia-markdown huggingface dataset:
Viderebruksdirektivet

**Viderebruksdirektivet** er EU-direktiv 2019/1024/EF om viderebruk av offentlig informasjon.

Viderebruksdirektivet ble først vedtatt i 2003, men ble i 2019 vedtatt på ny i omarbeidet form. Formålet med direktivet er å bidra til kommersiell og ikkekommersiell viderebruk av informasjon som det offentlige har finansiert. Nytt i direktivet av 2019 er at det stilles særlige krav til datasett av høy verdi; slike datasett skal gjøres gratis tilgjengelig i maskinlesbar form via programgrensesnitt (API) og ev. for nedlasting. EU-kommisjonen vil utarbeide en liste over hvilke datasett som skal omfattes av disse regler. Direktivet av 2003 oppheves fra 17.7.2021

## Det opprinnelige viderebruksdirektivet
Direktivet skal bidra til økt verdiskapning ved at offentlig informasjon gjøres tilgjengelig for viderebruk i resten av samfunnet, typisk ved etablering av verdiøkende tjenester.

Direktivet gjelder i utgangspunktet for alle dokumenter som det offentlige besitter, se artikkel 1 nr 1. Unntak og presiseringer fremgår av artikkel 1 nr 2-5. Direktivet omfatter ikke dokumenter som er omfattet av taushetsplikt (nr 2 litra c), eller som bare en begrenset krets, f.eks. parter, kan kreve innsyn i (nr 3). Direktivet gjelder ikke for dokumenter tredjemann har immaterielle rettigheter til, se nr 2 litra b. Direktivet begrenser heller ikke borgernes rett til personvern (art 1 nr 4), og det skal forstås med de begrensninger som følger av internasjonale avtaler om immaterielle rettigheter (art 1 nr 5).

Det offentlige skal tilby dokumentene i elektronisk form, så fremt dette er mulig (art 3), i alle eksisterende formater (art 5). Det er også gitt regler om ikke-diskriminering, transparens og gebyrer.

En interdepartemental arbeidsgruppe i Norge fremmet i rapporten forslag til hvordan direktivet skulle innlemmes i norsk rett. Direktivet ble gjennomført i norsk rett med offentlighetsloven av 2006.

Direktivet ble revidert i 2013, og det dekker nå også innhold i biblioteker, museer og arkiver.

## Fotnoter og referanser


## Kilder
* Direktiv 2003/98/EF om viderebruk av offentlig informasjon (oppheves 17.7.2021)
* Direktiv 2019/1024/EF om viderebruk av offentlig informasjon
* Resymé av direktivet, EUs publikasjonskontor
Brabantse Pijl

**Brabantse Pijl** (norsk:*Brabantske pil*) er et årlig endags landeveisritt for profesjonelle syklister som avholdes i Flamsk Brabant, en provins som omslutter Brussel i Belgia. Rittet regnes som en semiklassiker, og er siden 2005 klassifisert 1.1 i UCI Europe Tour.

Det om lag 200 kilometer lange rittet er nokså kupert, og den 1,2 kilometer lange bakken opp til  Alsemberg er den mest kjente stigningen, med en gjennomsnittlig stigningsgrad på 4 prosent, og maksimal stigningsgrad på 10 prosent. Andre kjente stigninger er Bruine Put og Lindenberg. Enkelte bakker bestiges flere ganger i løpet av rittet.

I mange år var det både start og målgang på Alsemberg, sydvest for Brussel, men i 2004 ble starten lagt til Zaventem, øst for Brussel. Fra 2008 til og med 2012 går starten fra Leuven, enda litt lenger øst.

## Vinnere

## Eksterne lenker
*
Coatepec (Veracruz)

**Coatepec** er en by og en kommune i den meksikanske delstaten Veracruz. Den ligger cirka 1200 meter over havet og har et areal på 255,81 km². Innbyggertallet i byen Coatepec var i 2010 på 53&nbsp;621, mens det i hele kommunen var på 86&nbsp;696. Andre tettsteder i kommunen er Tuzamapan, Pacho Viejo og Mahuixtlán.

Coatepec grenser til kommunene Xalapa og Tlalnelhuayocan i nord, Teocelo og Jalcomulco i sør, Emiliano Zapata i øst og Xico og Teocelo i vest.

Coatepec er en viktig kaffeprodusent. Byen blir derfor ofte kalt «Mexicos kaffehovedstad».

I 2006 ga Mexicos turistdepartement Coatepec status som «Pueblo Mágico».

Navnet Coatepec kommer fra nahuatl *coatl* («slange») og *tepetl* («ås»), og betyr med andre ord «Slangeåsen».

## Referanser


## Eksterne lenker
* 
* Kommunens hjemmeside
* Coatepec hos Pueblos México
Den norske kirkes menighetshøgskole

**Den norske kirkes menighetshøgskole** ble etablert i Stavanger i 1989. Skolen utdannet menighetssekretærer og administrative ledere til kirken. Rektor var Tormod Wasbø. Skolen hadde opphav i *Menighetsseminarene*. I 1994 ble skolen, sammen med seks statlige høgskoler, fusjonert inn i Høgskolen i Stavanger.

## Referanser
Vollan

**Vollan** kan vise til:

## Slektsnavn
*Vollan (etternavn)

## Stedsnavn
* Vollan (Mosjøen), byområde i Mosjøen
* Vollan (Steinkjer), byområde i Steinkjer
* Nordkjosbotn, også kjent som Vollan
* Vollan gård, gård i Kvikne
* Elgeseter gård, gård i Strinda kommune som også kalles «Vollan»

## Annet
* Vollan kretsfengsel
Henri Cornet

**Henri Cornet** (født **Henri Jaudry** 4. august 1884 i Desvres i Pas-de-Calais, Frankrike, død 18. mars 1941) var en fransk landeveissyklist. Han vant Tour de France i 1904, bare 20 år gammel, og er fortsatt tidenes yngste vinner av det tradisjonsrike etapperittet. 

Den andre utgaven av Tour de France var preget av en rekke problemer og skandaler, og et bøllete publikum stengte veien for enkelte ryttere underveis, og kastet spiker og glass langs veien på den siste etappen. Henri Cornet måtte kjøre de siste 40 kilometerne med to punkterte dekk, og kom tilslutt inn på en femteplass. Fra flere hold kom det klager på at det hadde blitt jukset grovt av enkelte ryttere underveis i rittet, blant annet ved å ha brukt andre fremkomstmidler enn sykkel. En granskningskommisjon nedsatt av det franske sykkelforbundet diskvalifiserte til slutt de fire rytterne med best plassering; Maurice Garin (vinner i 1903), Lucien Pothier, César Garin og Hippolyte Aucouturier.  Selv om Henri Cornets sammenlagttid var hele tre timer dårligere enn fjerdemann Aucouturiers, ble han i desember samme år utropt til rittets offisielle vinner.

Cornet gjorde aldri samme suksess i Tour de France igjen, og brøt rittet etter 4. etappe året etter. Han vant Paris-Roubaix i 1906, men var ikke i stand til å stille på start i Tour de France. I 1907 brøt han rittet halvveis, men fikk en respektabel 8.-plass i 1908, da han deltok for siste gang.

## Referanser


## Eksterne lenker
*
François Faber

**François Faber** (født  26. januar 1887, død 9. mai 1915) var en luxembourgsk landeveissyklist og Tour de France-vinner. Han ble født i Aulnay-sur-Iton i Frankrike, men fordi faren var fra Luxembourg hadde han luxembourgsk statsborgerskap.

Som første ikke-franskmann vant Faber Tour de France i 1909, og ble samtidig den første som tok fem etappeseire i ett og samme ritt. Han deltok i Tour de France første gang i 1906, men fullførte ikke. I 1907 ble han nummer syv, og i 1908 kom han på andreplass sammenlagt.

Da første verdenskrig brøt ut meldte Faber seg til den franske fremmedlegionen. En anekdote forteller at da han 9. mai 1915 mottok han et telegram der det sto at hans kone hadde født en datter. Jublende glad hoppet han opp av skyttergraven, og ble truffet av en tysk kule. En mer akseptert historie er at han ble truffet da han bar en såret kamerat tilbake fra ingenmannsland under kampene mellom Carency og Mont-Saint-Éloi. Hans regiment tapte her  av  mann i angrepet. Faber ble tildelt posthumt Médaille militaire.

## Referanser

## Eksterne lenker
*
Octave Lapize

**Octave Lapize** (født  24. oktober 1887, død 14. juli 1917) var en fransk profesjonell landeveissyklist og banesyklist. Han vant Tour de France i 1910, tok bronsemedalje på herrenes 100 kilometer i sommer-OL 1908, og vant Paris-Roubaix hele tre ganger; 1909, 1910 og 1911.

Under første verdenskrig var Lapize jagerflypilot for den franske hæren, og ble 28. juni 1917 skutt ned ved Flirey, Meurthe-et-Moselle. På sykehuset i Toul døde han senere av skadene.

## OL-medaljer
* 1908  London &ndash;  Bronse i sykling,  100 kilometer

## Referanser


## Eksterne lenker
*
Land og kirke forlag

**Land og kirke forlag** var et norsk forlag, med formål om å utgi religiøs og etisk litteratur. Øivind Seip Berggrav ble første forlagssjef da forlaget ble grunnlagt i 1945. I 1974 overtok Gyldendal forlaget.

## Referanser


## Eksterne lenker
*
Columbine High School

**Columbine High School** er en videregående skole i tettstedet Columbine, Jefferson County i Colorado i USA. Selv om Columbine High School er en del Jefferson Countys og ikke Littletons skoledistrikt, angis Littleton i skolens adresse siden postnummeret, 80123, først og fremst knyttes til denne byen. Byen Littleton ligger 1,6 km øst for skolen. Denver ligger ca 15 km nordover.

Columbine-massakren, en av de dødeligste skolemassakrene i USAs historie, fant sted på Columbine High School 20. april 1999. Rektor, Frank DeAngelis, fortsatte som rektor etter skolemassakren i 1999 i flere år, men siden har Scott Christy tatt over rollen.

## Historie

Columbine High School åpnet dørene høsten 1973 og den første avgangsklassen gikk ut fra skolen i 1975. Skolen er oppkalt etter det lille tettstedet Columbine, hvor skolen ligger. Første rektor ved skolen var Gerald Difford.

## Skolefarger
Skolens offisielle farger er blå og sølv. Fargene ble valgt av studenter ved Ken Caryl Junior High School og Bear Creek High School som kom til å bli Columbine High Schools første elever da skolen åpnet i 1973.

## Skolemassakre

En skolemassakre fant sted 20. april 1999 da Eric Harris og Dylan Klebold, som var elever ved skolen, drepte tolv medelever og én lærer, før de begge begikk selvmord. Massakren fikk oppmerksomhet verden over. Navnet *Columbine* knyttes derfor ofte direkte til massakren heller enn skolen og tettstedet.

Etter episoden ble undervisningen flyttet til Chatfield High School, en annen skole som ligger like i nærheten, for de tre ukene som var igjen av skoleåret.

## Ombygging
Skolen hadde blitt kraftig ombygd fire år før skolemassakren og både nytt bibliotek og ny kantine ble bygget. Etter massakren ble det bestemt at biblioteket, som lå over kantinen, skulle rives, siden det var her flesteparten av drapene fant sted. Stedet ble gjort om til et minnesmonument og atrium. Et nytt, større bibliotek ble bygget på åsen hvor skytingen begynte. Biblioteket ble kalt HOPE Columbine Memorial Library og står til minne for ofrene for tragedien.

## Sport
Skolen har flere sportslag. Både skolens cheerleader- og fotballag har gjort det bra i mesterskap for skoler.

## Referanser


## Eksterne lenker
* Columbine High Schools offisielle nettside
* Kart og kjøreruter til Columbine High School
* Satellitbilder av Columbine High School
* The Columbine Navigator – Analyser av og lenker til de fleste større medieoppslag om skolen
Xiangyang

**Xianggang** kan sikte til:

*Xiangyang, et byprefektur i provinsen Hubei i Folkerepublikken Kina.
*Xiangyang, et bydistrikt i byprefekturet Hegang i provinsen Heilongjiang i Folkerepublikken Kina.
*Xiangyang, et bydistrikt i byprefekturet Jiamusi i provinsen Heilongjiang i Folkerepublikken Kina.
*Storkommunen Xiangyang i byfylket Qidong i byprefekturet Nantong i provinsen Jiangsu i Kina.
Nanshan

**Nanshan** kan sikte til:

*Bydistriktet Nanshan i byprefekturet Shenzhen i provinsen Guangdong i Folkerepublikken Kina.
*Bydistriktet Nanshan i byprefekturet Hegang i provinsen Heilongjiang i Folkerepublikken Kina.
*Storkommunen Nanshan i fylket Xuwen i byprovinsen Zhanjiang i provinsen Guangdong i Kina.
La Huasteca

**La Huasteca** er en region i Mexico som omfatter deler av det nordlige Veracruz, sørlige Tamaulipas og deler av delstatene San Luis Potosí og Hidalgo. I tillegg omfatter regionen veldig små deler av Puebla og Querétaro. Inndelinga svarer til området hvor folkegruppa huastekerne opprinnelig levde.

Regionen har rundt 80 000 talere av huastekisk og rundt en million talere av La Huasteca-varianter av nahuatl.
Opptegnelser fra et kjellerdyp

***Opptegnelser fra et kjellerdyp*** (også kalt ***Opptegnelser fra kjellerdypet***; russisk: Записки из подполья, Zapìski iz pòdpol'ja) er en kortroman fra 1864 av Fjodor Dostojevskij. Den er av mange ansett for å være den første eksistensialistiske romanen. Den presenterer seg selv som de springende memoarer fra en bitter, isolert, navnløs forteller (ofte omtalt som «kjellermennesket»), en pensjonert embedsmann som bor i St. Petersburg. 

I *Opptegnelser fra et kjellerdyp* reiser Dostojevskij for første gang en rekke politiske og filosofiske spørsmål som senere skulle bli meget viktige i hans forfatterskap og dominere hans største verker. Han skrev dette verket – og verket *Vinternotater om sommerinntrykk* – på grunnlag av sterke inntrykk han hadde fått under sitt første besøk i Europa i 1862, en reise som for Dostojevskij ble en både uhyggelig og sjokkerende opplevelse fordi det individuelle slik han opplevde det hadde tatt overhånd og helt fortrengt brorskapsfølelsen som han hadde trodd at den franske revolusjonen hadde banet vei for. *Opptegnelser fra et kjellerdyp* ble derfor det første av flere verk der Dostojevskij «polemiserer mot og parodierer sosialistene og de revolusjonære».

## Norske oversettelser
Den første oversettelsen til norsk var basert på en dansk oversettelse gjort av Ejnar Thomassen, og utgitt i 1955 på Land og kirke forlag i en bok med tittelen *Kjellermennesket*. Utgivelsen fra 1955 inneholder i tillegg til også Dostojevskijs novelle *Et latterlig menneskes drøm*, som er en fortelling i fem kapitler, samt et forord der Thomassen redegjør for Dostojevskijs arbeid med disse to fortellingene samt med det «anonyme menneskes problematikk og lidelser». Allerede i 1947 hadde en norsk oversettelse av Ejnar Thomassens dikterbiografi *Dostojevskij : En livsskildring* kommet ut på Dreyer forlag, og i den biografien forekommer blant annet verktittelen *Opptegnelser fra et kjellerdyp* om verket som ennå ikke forelå i norsk oversettelse. 

I 1990 kom Gunnar Opeides *Opptegnelser fra et kjellerdyp*, utgitt på Solum Forlag. Denne oversettelsen inngikk i Solums serie *Dostojevskijs samlede verker*.

## Referanser
VM i rullestolcurling 2007

**VM i rullestolcurling 2007** var det fjerde verdensmesterskapet i rullestolcurling som ble arranger. Konkurransen ble avholdt 17. – 24. februar 2007 i Sollefteå i Sverige.  

Norge vant sitt første VM, coachet av Thoralf Hognestad. Dette var Norges første medalje i et internasjonalt mesterskap i rullestolcurling. Det norske laget var, med ett bytte, det samme som året før fikk fjerdeplass i Paralympics i Torino. 

## Resultater
### Samlet rangering

## Eksterne lenker
* Resultater fra WCF
* Bilder fra turneringen
John Hughes

**John Hughes** (1950–2009) var en amerikansk filmregissør, filmprodusent og manusforfatter kjent for filmer som *[[The Breakfast Club]], [[Å, for en bursdag!|Sixteen Candles]]*, *[[Hjelp, vi må på ferie!|Hjelp, vi må på ferie]]* og *[[Alene hjemme]]*.  

Hughes var spesielt produktiv i 1980-årene og lagde mange ungdomsfilmer. Hans filmer bidro til å sette et særpreg på 80-tallsepoken i Hollywood.

## Biografi
Hughes ble født i Lansing, Michigan og begynte sin karriere som copywriter. 

Han debuterte som manusforfatter på filmen *[[National Lampoon's Class Reunion|Class Reunion]]* (1982), som regissør med ungdomskomedien *[[Sixteen Candles]]* og som produsent med ungdomsfilmen *[[The Breakfast Club]]* (1985), som han i tillegg regisserte og skrev manus til. Han hadde også regi på *[[Weird Science (film)|Weird Science]]* (1985) (også manus), *[[Skulk med stil]]* (1986), *[[Uncle Buck]]* (1989) og *[[Curly Sue]]* (1991). I tillegg skrev han manus til familiekomediene *[[Hjelp, vi må på ferie til Europa]]* (1985), *[[Hjelp, det er juleferie!|Hjelp, det er juleferie]]* (1989), *[[Alene hjemme]]* 1-2-3 (1990–1997), *[[Dennis the Menace (film)|Dennis the Menace]]* (1993) og *[[101 dalmatinere (film fra 1996)|101 Dalmatinere]]* (1996).

Filmene hans var trendskapende, innen både mote, musikk og hår. Hans karriere tok for alvor av med *[[Å, for en bursdag!]]* i 1984. Det var via hans filmer at den rødhårede Molly Ringwald fikk stjernestatus på 1980-tallet. Hun ble raskt ansett som selve bildet på 80-talls tenåringen i USA. Hughes filmer var ofte lagt til amerikanske High School-miljø og i likhet med mange av sine mest kjente karakterer skal han ha hatt det nokså tøft på high school. Han fullførte high school i 1968 ved Northbrook i Illinois.

I slutten av 90-årene, trakk Hughes seg mer eller mindre tilbake for å tilbringe mer tid med familien, samt drive et gårdsbruk i Illinois. Han regisserte sin siste film i 1991 og var produsent siste gang i 2001. Han fortsatte imidlertid som manusforfatter under psevdonymet Edmond Dantès. Hans siste manusoppdrag var på filmkomedien *[[Drillbit Taylor]]* fra 2008.

## Dødsfall
Hughes døde av hjerteinfarkt den 6. august 2009 under en spasertur på Manhattan. Han etterlot seg kona Nancy og to barn.

## Filmografi

## Referanser


## Eksterne lenker
*
Sigmund Strømme

:*For professoren i [[fysiologi]], se [[Sigmund B. Strømme]].*

**Sigmund Strømme** (født 8. april 1923, død 25. mars 2008) var en norsk litteraturviter og forlagsmann. Han var lenge direktør i J.W. Cappelens Forlag.

Strømme hadde magistergrad i litteratur. Han arbeidet en periode som konsulent i Tiden Norsk Forlag. I 1955 blei han redaktør i Cappelen, og i 1973 overtok han (sammen med Jan Wiese) som administrerende direktør der. I 1987 blei forlaget solgt til Bonnier, og Strømme var deretter i flere år styreleder.

Han hadde flere verv i Den norske Forleggerforening, blant annet som leder fra 1981 til 1984. Han var også aktiv i den internasjonale forleggerorganisasjonen International Publishers Association (IPA), der han i to perioder leda komiteen for «Freedom to Publish». Strømme var også i en periode formann i Den norske støttekomiteen for Salman Rushdie.

Strømme redigerte flere diktantologier. Han blei tildelt Ossietzkyprisen i 2001.

## Referanser
Chaptalisering

**Chaptalisering** er beriking av vin med rørsukker. Teknikken ble utviklet på begynnelsen av 1800-tallet. Chaptaliseringen har fått navn etter Jean-Antoine Chaptal, selv om det ikke var han som oppfant den. 

Berikingen med rørsukker utligner for en utilstrekkelig modning av de druene som ikke har blitt modne når de skal høstes inn. Denne metoden har blitt sporet så langt tilbake som til antikken. I antikken var det mer vanlig å bruke honning. Rørsukker ble først innført på andre halvdel av 1700-tallet.
J.J. Johnson

**James Louis «J.J.» Johnson** (født 22. januar 1924 i Indianapolis, død 4. februar 2001) var en amerikansk jazzmusiker (trombone), kjent som en av jazzens fremste i bebop- og hard bop-perioden.  

Han var aktiv fra 1942 til 1996 og bidro til en lang rekke besetninger og innspillinger, som Miles Davis' nontett og utgivelsen Birth of the Cool som arvtaker for danske Kai Winding (1949).

I hjembyen spilte han i ungdommen med den norske gitaristen Paul Weeden. I kvartett med Kenny Drew på piano, Niels-Henning Ørsted Pedersen på bass og Alex Riel på trommer var han på Moldejazz i 1967.

## Referanser


## Eksterne lenker
* 
*
Jari Räsänen

**Jari Räsänen** (født 1966) er en tidligere finsk langrennsløper som konkurrerte på 1980- og 1990-tallet.

Räsänen greide aldri å oppnå pallplasseringer i verdenscupen, men han var en fremragende mesterskapsløper. Han var fast deltaker på Finlands stafettlag, og var med på å ta flere mesterskapsmedaljer. To ganger var han med på ta bronse på OL-stafetten (Albertville 1992 og Lillehammer 1994). I tillegg har han fire stafettmedaljer fra VM (sølv i Lahtis 1989, Thunder Bay 1995, Trondheim 1997 og bronse i Val di Fiemme 1991.

## Referanser


## Eksterne lenker
*
Roundhay Garden Scene

***Roundhay Garden Scene*** er den eldste kjente film som er blitt lagd. Idag finnes bare deler av filmen igjen som ble filmet av Louis Aimé Augustin Le Prince i oktober 1888. Et av grunnlagene for dateringen av filmen er at Le Prince svigermor, som medvirker i filmen, døde samme måned.

Filmen er spilt inn på 2 1/8 tommers film med 10–12 bilder per sekund.

## Eksterne lenker
* 
* Se ''Roundhay Garden Scene'' på YouTube
Doris

**Doris** er et kvinnenavn med opprinnelse i det greske Doris (Δωρίς), som betyr «gave». Det er en kortform av **Dorothea** (Δωροθεα), som betyr «Guds gave». Varianter av navnet omfatter **Dorit**, **Dorrit**, **Dorris** og **Dorith**.

## Utbredelse
*Doris* var et vanlig navn i England fra begynnelsen av 1900-tallet til 1930-årene.

*Doris* var et populært navn i USA fra 1910-årene til 1940-årene.

Navnet *Doris* var mest brukt i Norge fra 1910- til 1950-årene og hadde en popularitetstopp med 0,1 % i 1931.

|}

## Navnedag
*Doris* har navnedag i flere land, oftest 6. februar. Den norske navnedagen er .

## Navnet i litteraturen
* *[[Lille Dorrit]]* er en roman av Charles Dickens. Den er filmatiserte i en dansk utgave i 1924. Lille Dorrit er datteren av William Dorrit i romanen – hun het egentlig Amy.

## Navnet i mytologien
I den gresk mytologi var Doris en okeanide, en av de 3000 døtre til titanerne Okeanos og Tethys. Doris var havnymfe over «rent vann», gift med Nerevs og har 50 døtre, nereidene. Doris var også et landskap i Sentral-Hellas som i henhold til tradisjonen var hjemlandet til den greske stammen dorerne.

## Kjente personer med navnet
Personene i listen er ordnet kronologisk etter fødselsår.
* Doris Lessing (1919-2013), britisk forfatter
* Doris Day (1922-2019), amerikansk skuespiller og popsanger
* Unn-Doris Karlsen Bæck (f. 1970), norsk ungdomsforsker

## Referanser


## Eksterne lenker
*
Skjalg

**Skjalg** er et norrønt mannsnavn med betydningen «skjeløyd».

## Utbredelse
Skjalg er et sjeldent navn og nærmest ukjent utenfor Norge.
* Idrettslaget Skjalg i Stavanger er navngitt etter mannsnavnet.

|}

## Kjente personer med navnet
* Skjalgsætten som nevnes i *[[Olav Tryggvasons saga]]* bestod etter eget utsagn av herser. 

Personene i listen er ordnet kronologisk etter fødselsår.
* Skjalg Halmøy (1914-2002), norsk væreier og handelsmann
* Skjalg Åkerøy (f. 1952), norsk ordfører (Ap)
* Skjalg Bye (f. 1962), norsk forfatter og journalist
* Skjalg Jensen (1967-2016), norsk samisk politiker (Ap)
* Skjalg Fjellheim (f. 1967), norsk journalist og redaktør
* Skjalg Raaen (f. 1980), norsk musiker og gitarist
* Skjalg Kongssund (f. 2006), norsk friidrettsutøver

;Sjalg
* Andreas Sjalg Unneland (f. 1994), norsk politiker (SV)
* Skjalg Fremo (f. 1943), norsk NTB-journalist

## Referanser


## Eksterne lenker
*
Montserrat (andre betydninger)

**Montserrat** kan referere til:
* Montserrat, en karibisk øy
* Montserrat (fjell), et spansk fjell
* Montserrat (navn), et katalansk kvinnenavn
Montserrat (navn)

**Montserrat** er et katalansk kvinnenavn dannet av navnet på fjellet Montserrat nær Barcelona i Spania. Navnet har opprinnelse i latinske *mons serratus*, «takkete fjell». Et kloster ved fjellet ble grunnlagt på 900-tallet, og her finnes en kjent statue av jomfru Maria, kalt *Vår frue av Montserrat*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Montserrat Carulla (f. 1930), katalansk skuespiller
* Montserrat Caballé (f. 1933), katalansk operasopran
* Montserrat Figueras (f. 1948), katalansk operasopran
* Montserrat Casacuberta (f. 1959), katalansk kunstner
* Montserrat Pujol (f. 1979), andorransk friidrettsutøver

## Referanser


## Eksterne lenker
*
Emilio Estévez

**Emilio Estévez** (født 1962) er en amerikansk skuespiller, regissør og manusforfatter kjent fra en rekke ungdomsfilmer på 1980-tallet. Han gikk gradvis over til regi.

Estévez ble født i New York som sønn av skuespilleren Janet og Martin Sheen. Han er bror til Charlie Sheen. 

## Som skuespiller
Estévez filmdebuterte i en birolle i filmen *[[Tex (film)|Tex]]* (1982). I løpet av 1980-årene medvirket han i ungdomsfilmer som *[[The Outsiders]]* (1983), *[[Repo Man]]* (1984), *[[The Breakfast Club]]* (1985), *[[St. Elmo's Fire (film)|St. Elmo's Fire]]* (1985), *[[Wisdom]]* (1986) og *[[Young Guns (film)|Young Guns]]* (1988). Han hadde en mer voksen rolle som politispaner i kriminalfilmen *[[Spanerne]]* (1987). På grunn av disse ungdomsfilmene (spesielt *The Breakfast Club* og *St. Elmo's Fire*) ble han en del av gjengen som på 1980-tallet ble omtalt som «Brat Pack». Han har hatt en mindre markant skuespillerkarriere etter 1980-tallet, men har gjort seg bemerket i filmer som *[[Young Guns II]]* (1990), *[[Men at Work (film)|Men at Work]]* (1990), *[[The Mighty Ducks]]* (1992), *[[Udødelig våpen 1]]* (1993) og *[[Spanerne 2]]* (1993). 

I 2022 skal han etter planen gjenta rollen som Billy the kid i westernfilmen *[[Young Guns III]]*, hvor han også skal ha regi og manus.

Han tv-debuterte i en episode tv-serien *[[Insight (TV-serie)|Insight]]* (1980) og har siden medvirket i en del tv-filmer, deriblant *[[Straffen]]* (*In the Custody of Strangers*) (1982), *Nightbreaker* (1989), *Dollar for the Dead* (1998), *Late Last Night* (1999) og *[[Rated X]]* (2000) (også regi). Han har siden 2021 hatt en fast hovedrolle i tv-serien *[[The Mighty Ducks: Game Changers]]* (basert på filmene med samme navn, hvor han hadde samme rolle).

## Bak kamera
Han regidebuterte i 1986 med *[[Wisdom]]* (hvor han også spiller den ene hovedrollen). Kombinasjonen regi og hovedrolle gjentok seg i filmer som *[[Men at Work (film)|Men at Work]]* og *[[The War at Home (film)|The War at Home]]* (1996). Etter årtusenskiftet gikk han mer over til tv og har hatt regi på noen enkeltepisoder av kjente serier som *[[The Guardian (TV)|The Guardian]]*, *Cold Case*, *[[Numb3rs]]* og **. Har hatt en noe mer beskjeden karriere som produsent og manusforfatter, men har hatt manus på filmer som *[[Wisdom]]* og *[[Men at Work (film)|Men at Work]]*, og vært produsent for filmer som *The Jerky Boys* (1995) og *The War at Home* (1996). Han hadde både manus, regi og en rolle i filmen *[[Bobby (2006)|Bobby]]* (2006).

Han ble tildelt biografiprisen ved Filmfestivalen i Venezia for ''Bobby''.

## Filmografi
### Film

### TV-produksjoner

## Referanser


## Eksterne lenker
*
Kari Stokke

**Kari Stokke** (født 1947) er en norsk pianist, kjent fra flere engasjement i NRK og bidrag til innspillinger. Stokke viste seg tidlig å være musikalsk begavet, da hun i ung alder tok sin utdannelse ved Norges musikkhøgskole, og senere fem år i Wien.

Stokke var i den 1. ekspertjury for Norsk Melodi Grand Prix 1978, og spilte ved Det norske teatret i oppsetningen *Piaf!* (1980).

Utover en rekke underholdningsshow (som huspianist i blant annet ''Sjumilsstøvler'') bidro hun til NRK-oppsetningen *[[Den spanske flue]]* (1990), de fire barneplatene til Mari Maurstad (1995–1999), Klaus Hagerups lydbok *Så rart* (2005), Arvid Martinsens *It's just a game* (1983), Erik Byes *Støv og stjerner* (2003) og musikk til stumfilmen *The Cook* av Roscoe Arbuckle (DVD, 1918/2001). Hun var også var fast pianist i talkshowet *[[Wesenstund]]* som gikk på TVNorge fra 1994 til 2000. I 1992 ble hennes musikkarriere skildret i musikkprogrammet ''Ta det piano'' på NRK.

Stokke var musikalsk leder for suksessforestillingen "Les Misérables" på Lillestrøm kultursenter, og hadde høsten 2009 musikalsk innstudering og musikalsk ansvar for norgespremieren på Disneys High School Musical "on Stage" på samme sted.

## Utmerkelser
* Gammleng-prisen i klassen *studio* (1990)

## Referanser


## Eksterne lenker
* 
*
Geilo Verktøy

**Geilo Verktøy A/S** var en industribedrift på Geilo som produserte kniver og etterhvert også andre verktøy. 

## Historie
* 1896 startet Erling Bruslettos farfar, Rognald Brusletto, med produksjon av kniver og ljåer på Geilo.
* 1943 ble Geilo verktøy og knivfabrikk grunnlagt av Erling Brusletto, som etter få uker tok broren Arnfinn med på laget. De produserte kniver og suvenirer.
* 1951 startet produksjonen av håndverktøy.
* 1962 endret bedriften navn til A/S Geilo Verktøy og Knivfabrikk.
* 1988 stoppet knivproduksjonen.
* 1989 endret bedriften navn til det nåværende, Geilo Verktøy A/S. 
* 1990 startet bedriften som underleverandør og produsent av spesialprodukter i tillegg til produksjon av sine standard katalogprodukter.
* 2015 ble bedriften avviklet

## Se også
* Brusletto
* Tollekniv

## Referanser
Handelsskole

**Handelsskole** er et ord som dekker flere skoleslag med en lang tradisjon i yrkesrettet utdanning. Undervisning i handelsfag har vært gjennomført på disse måtene:
* Minstekrav
* Ettårig handelsskole
* Toårig handelsskole
* Markedsføringsfag

Disse skoleløpene har forskjellig funksjon og forskjellig rolle i skolesystemet. I tillegg endres undervisningstilbudet over tid slik at dagens skole i handelsfag har et annet innhold enn den hadde tidligere. Grunnlaget for opptak på Handelsskolens forskjellige skoleløp var gjennomført eksamen fra Realskole som var en toåring videregående skole. Justeringer i grunnskolen fra 1965, først med innføring av 9-årig skole, endret gradvis forholdet mellom grunnskolen og de videregående skoletilbudene.

De norske handelsskolene var praktisk rettet, oftest kortvarig utdanning, ned til 3 eller 6 måneder. Opptakskravet var folkeskole, og ikke middelskole som handelsgymnasene.

## Minstekrav i handelsfag
Minstekrav i handelsfag var en deltidsskole basert på relevant kunnskapsgrunnlag som ga undervisning i:
* Næringslære
* Handelsregning
* Regnskapsfag
* Korrespondanse- og dokumentlære
Undervisningen kvalifiserte til forskjellige typer arbeid innen transport, kontor og handel. I tillegg kvalifiserte den til å drive egen næringsvirksomhet. Denne undervisningen ble avviklet i årene rundt 1980. Rådet for videregående opplæring (RVO) var en av aktørene i denne prosessen.

## Fulltidsundervisning
De andre skoleløpene med ett til tre år med handelsfag ga kvalifikasjon i forhold til undervisningslengden. Handelsgymnaset ga studiekompetanse.

## Markedsføringsfag
Handelsskolene har også drevet kveldsundervisning i markedsføring. Markedsføringsfaget kvalifiserer til strategiarbeid og utadrettet salgsarbeid. Studiet var inndelt på denne måten:
*Grunnkurs i markedsføring
*Fagkurs i markedsføring
Grunnkurset var ettårig og fagkurset var toårig. Opptakskrav til grunnkurs var minstekravs handelsskole, og opptakskrav til fagkurset var grunnkurs.
Grunnkurset ga eksamen i markedsføring, kostnads- og inntektsregning og norsk. Fagkurset ga eksamen i kostnads- og inntektsanalyse med statistikk, norsk og kommunikasjon, markedsrett og markedsføring. Dette studiet ble avviklet rundt 1990.
## Referanser
Sivert Donali

**Sivert Donali** (1931–2010) var en norsk billedhugger.

Donali har blant annet stått for Kong Sverre-monumentet ved Ilaparken i Trondheim (1983), Bergmannsmonumentet på Røros (1965), Alf Prøysen-statuen på Rudshøgda (1984), strikkemonumentet «Morsarven»  i Selbu og deltatt i restaureringen av Nidarosdomen (1957–1963).

Donali er utdannet ved Kunstskolen i Trondheim 1948–1950, Statens kunstakademi under Per Palle Storm 1950–1953 og Kunstakademiet i København 1953–1954.

Donali deltok på Høstutstillingen første gang i 1953, og har siden blitt utstilt på blant annet Galleri Hornemann, Østlandsutstillingen, Trondheim Kunstforening, Larvik Kunstforening og i Split i det tidligere Jugoslavia. 

Verker av Donali har blitt kjøpt inn blant annet av Nasjonalgalleriet og Trondheim Kunstforening. Skulpturen «Fangstmonument» ble i 2002 gjengitt på et norsk frimerke i serien *Samtidskunst*.

## Referanser


## Eksterne lenker
* 
*  Sivert Donali på kulturnett
*  CV hos Kunstnernes Informasjonskontor
Suiyang

**Suiyang** kan sikte til:

*Fylket Suiyang i byprefekturet Zunyi i provinsen Guizhou i Folkerepublikken Kina.
*Bydistriktet Suiyang i byprefekturet Shangqiu i provinsen Henan i Folkerepublikken Kina.
Hose

**Hose** eller **hoser** er en eldre betegnelse på lange eller korte strømper og på forskjellige strømpeliknende beinklær, ofte med hel fot, som ble båret av menn i Europa før og i middelalderen. Hoser ble som regel båret sammen med brok i form av knebukser eller side underbukser.

## Historikk

### Etymologi
* *Hose* stammer fra det gammelnorske ordet *hosa* og er i slekt med ord som *[[hus]]* og *[[hylster]]*. *Hose* brukes i moderne engelsk både om strømper, «strømpeformede rør» (vannslanger og liknende) og historiske strømpeplagg. Moderne strømpebukser kalles på amerikansk *pantyhose*. På tysk er *Hose* fortsatt det vanlige ordet for «bukse», for eksempel i ord som Lederhosen, det vil si tradisjonelle korte, tyske lærbukser.

* Ordet *hose* er på norsk fremdeles i bruk i metaforen «som fot i hose», det vil si «like lett (å utføre) som å tre en fot ned i en strømpe». Uttrykket kan også forstås som at strømpa passer til foten og sitter «som skreddersydd», det vil si at noe passer godt, er riktig og stemmer. Å «gjøre sine hoser grønne» er et gammelt uttrykk som vil si å innynde seg hos en kvinne, gjøre forsiktige, erotiske tilnærmelser eller gå på frierføtter. Grønn brukes i denne sammenhengen om noe som virker tiltalende, innsmigrende og behagelig.

* Ordet *hose* går igjen i flere gamle betegnelser på dansk og norsk. En *hosebinder* var en person som strikket strømper, mens en *hosekone* eller *hosekælling* (dansk for «strømpekjerring») var en kone som strikket eller stoppet strømper, et tilnavn som også kunne brukes i overført betydning om en underkuet person som blir kommandert av andre. En *hosekræmmer* var en kremmer som handlet med ull- og lintøy, nattkjoler og undertøy. *Hosekram* var derfor handel med undertøy, særlig underbukser for menn, på samme måte som *hosebod* var et lite utsalgssted der en kunne kjøpe slikt. *Hosepind* er et gammelt navn på strikkepinne, mens kanten på strømpeskaftet kunne kalles *hosekrave*.

* Stedsnavnet Hosanger i Hordaland er antakelig dannet av ordene *hose*,  det vil si «lang strømpe», og *angr*, «fjord», og henviser til formen på fjorden.

## Se også
* Strømper
* Fotklede
* Bukser
* Brok
* Hosebånd
* Pludderhoser
* Lederhosen
* Leggings
* Mamelukk (klesplagg)
* Vadestøvler

## Referanser


## Eksterne lenker
* 

* Virkelighetens middelalderklær i Norge
* Oppslagsordet «Hose» i ''Ordbog over det danske sprog 1700-1950'' (dansk ordbakgrunn)
* Mønster for lange hoser fra middelalderen (på engelsk)
* Hvordan lage hoser og underbrok (på engelsk)
* Om hoser (''chausses'') og underbukser (''braies'') i middelalderen (på engelsk) 
* ''Dagligt Liv i Norden i det sekstende Aarhundrede'' om hoser i middelalderen og renessansen
Lasse

**Lasse** er en nordisk kjæleform av mannsnavnet *[[Lars]]*. Dette navnet er en moderne form av *Lares*, *Laris*, *Lauris*, *Laures* og *Laurens*, som er kortformer av *Laurentius*, latin for «fra Laurentum». Den antikke byen Laurentum har trolig fått navn fra det latinske ordet *laurus*, «laurbærtre».

## Utbredelse
*Lasse* er kjent brukt i Norge i middelalderen, men var ikke mye brukt. Kun ni forskjellige personer med navnet er nevnt i Regesta Norvegica.
*Lasse* ble et vanlig mannsnavn i Norge på 1500-tallet. Over 310 personer med navnet er nevnt i Norske Lensrekneskapsbøker 1548-1567.
Navnet har senere vært mindre brukt.

|}

## Kjente personer med navnet
Personene i listen er ordnet kronologisk etter fødselsår
*Lasse Kolstad (1922–2012), norsk skuespiller og sanger
* Lasse Aasland (1926–2001), norsk embetsmann AP-politiker
* Lasse Efskind (f. 1944), norsk skøyteløper
* Lasse Berghagen (f. 1945), svensk sanger og låtskriver
* Lasse Virén (f. 1949), finsk langdistanseløper
* Lasse Lindtner (f. 1955), norsk skuespiller
* Lasse Kolsrud (f. 1959), norsk skuespiller
* Lasse Vermeli (f. 1991), norsk skuespiller
* Lasse Sandaker-Nielsen (f. 1975), informasjonsmedarbeider i Norwegian
* Lasse Kjus (f. 1971), norsk alpinist
* Lasse Ottesen (f. 1974), norsk skihopper
* Lasse Sætre (f. 1974), norsk skøyteløper
* Lasse Marhaug (f. 1974), norsk lydmusiker

## Annen bruk av navnet
*Lasse* er et vanlig navn på geitebukker i Norge.

## Referanser


## Eksterne lenker
*
Yancheng

**Yancheng** kan sikte til:
*Byprefekturet Yancheng i provinsen Jiangsu i Folkerepublikken Kina.
*Bydistriktet Yancheng i Luohe i provinsen Henan i Folkerepublikken Kina.
Kristian Moen

**Kristian Helliksen Moen** (1902&ndash;1990) var en norsk historiker, utdannet cand.philol.. Han har utgitt Kongsberg Sølvverks historie samt en rekke lærebøker i historie for gymnaset. 

Han var ansatt som lektor ved Mandal høyere skole 1930-38, senere ved Berg skole i Aker.

## Utgivelser
*
*

## Referanser
Mandalsbladet

***Mandalsbladet*** var en lokalavis som ble utgitt i Mandal i årene 1899-1901. Den ble startet av P. Birkeland. *Mandalsbladet* hadde eget trykkeri, og avisen startet først opp i Amaldus Nielsens hus. Senere ble den overtatt av Thønnes Reymert (1871-1907)(se Reymert (slekt)), og den ble da flyttet til Reymerts hus i Store Elvegate, den senere Kjøbmandsgaarden i Mandal.
Gazeta Wyborcza

***Gazeta Wyborcza*** (; polsk for «valglysningsblad») er Polens nest største daglige avis (etter tabloidavisen *[[Fakt]]*, som har et mer populistisk og høyrevendt standpunkt). Avisen er ansett som en av de mest innflytelsesrike og meningsdannende nyhetsavisene i Polen. Den dekker politiske, internasjonale og generelle nyheter. Som de fleste andre polske aviser så blir den trykket i tabloid-format, og er publisert av Agora S.A., et multimediakonsern.

## Referanser


## Eksterne lenker
*
Vestmar

**Vestmar** er et distrikt i Telemark fylke, som idag består av de to kommunene Drangedal og Kragerø. Området har et areal på 1&nbsp;368&nbsp;km² med til sammen 14&nbsp;504 innbyggere (1. januar 2023). Regionsenteret er byen Kragerø.

## Historie

Fra gammelt av betegnet *Vestmar* kysten av Grenland vest for Langesundsfjorden, ettersom betydningen av navnet er vest for *marr* (norrønt 'hav', jf. latin *mare*), som i denne sammenheng er nevnte fjord, og skulle følgelig også omfatte Bamble. Vestmar kan også ha vært et småkongerike som omfattet de gamle bygder/skipreider Sannidal, Skåtøy, Bamble, Eidanger og Brunlanes. Det er omtalt som eget fylke allerede på 700-tallet, men var på 1000-tallet regnet som innlemmet i Grenland, som da ombefattet både kysten og landet innenfor.

## Administrative inndelinger
* Kommunene tilhører Bamble prosti i Agder og Telemark bispedømme i Den norske kirke.
* Kommunene tilhører domsmyndighetsområdet til Nedre Telemark tingrett i Agder lagdømme.
* Kommunene deltar i regionrådet *Grenlandsamarbeidet*.
* Området utgjør næringsregion *Vestmar*.
* Distriktet var en del av det tidligere Bamble fogderi''.

## Kommuner

Følgende kommuner regnes til Vestmar:

## Referanser
Den tyske demokratiske republikks riksvåpen

**Den tyske demokratiske republikks riksvåpen** viste en hammer og en passer som ble omkranset av en ring med rug. Hammeren symboliserte fabrikkarbeiderne, mens passeren symboliserte intelligentsia og rugringen rundt symboliserte bøndene. 

Det første riksvåpenet inneholdt bare hammeren og rugringen som en illustrasjon på Den tyske demokratiske republikk som den kommunistiske «*arbeider- og bondestaten*» (*Arbeiter- und Bauernstaat*). Med en krans rundt, fungerte riksvåpenet som emblem for den østtyske hæren, og når den var omkranset med tolv hvite stjernearmer for sikkerhetspolitiet Volkspolizei. 

Riksvåpenet ble vedtatt ved lov av 26. september 1955 og satt inn i det østtyske nasjonalflagget i lov av 1. oktober 1959. Riksvåpenet ble offisielt avskaffet 31. mai 1990 etter vedtak i den første folkevalgte østtyske parlamentet, Folkekammeret.

Riksvåpenet var lenge et forbudt symbol i Vest-Tyskland og i Vest-Berlin, hvor det ble regnet som forfatningsfiendtlig og offentlig fremvisning av det som forstyrrelse av offentlig ro og orden. I 1969 ble det bestemt at politiet ikke lenger skulle gripe inn mot bruk av symbolet, som en følge av Willy Brandts Ostpolitik. 

I 2004 ble en tysk forretningsmanns forsøk på å ta copyright på det tidligere østtyske riksvåpenet avslått med den begrunnelse at dette var et vanlig symbol på varer og tjenester fra det østlige Tyskland.

 
Fil:Coat of arms of East Germany (1950–1953).svg|Det første riksvåpenet  (12. januar 1950 -  28. mai 1953)
Fil:DDR2.PNG|Det andre riksvåpenet  (28. mai 1953 -  26. september 1959)


## Se også
* Den tyske demokratiske republikks  flagg
* Hammer og sigd

## Eksterne lenker
*
Glutamin

**Glutamin** er den aminosyren som det er mest av både i blodet og i hjernevæsken, og danner
basis for andre molekyler,  som proteiner, signalstoffer, kommunikasjon mellom nerveceller,
og nukleotider, alle deler av DNA.
Glutamin er viktig for energiomsetningen i kroppen og for kroppens nitrogenhusholdning.
Den finnes i nesten all vanlig mat.
Tester ved Universitetet i Oslo utreder om innskrenket glutamin-transport
kan redusere sjansen for kreft.
## Referanser
Antonín Hájek

**Antonín Hájek** (1987–2022) var en tsjekkisk skihopper. Han representerte skiklubben Dukla Liberec.

Hájek debuterte i verdenscupen i 2004. Som hopper i den nasjonale kvoten ble han nr. 45 i et renn Janne Ahonen vant foran Thomas Morgenstern og Martin Höllwarth. Hájek har en 6.-plass fra Lahtis som sin beste prestasjon. Den kom i 2006.

Hájek har hoppet i to verdensmesterskap. Under prøveomgangen til storbakkerennet i VM 2005 i Oberstdorf mistet Hájek trykket på den venstre skien, og falt stygt. Skadene på rygg og hode var så omfattende at det ikke var sikkert om den unge tsjekkeren ville kunne hoppe på ski igjen. Men han reiste seg, og hoppet under VM 2007 i Sapporo, dog uten særlig hell.

Han var også med på det tsjekkiske overraskelseslaget som ble nummer 4 under VM i skiflyging 2008 i Oberstdorf.

Han hadde 236 meter fra Planica under VM i skiflyging i 2010 som personlig rekord, som også er Tsjekkias lengste hopp per 2023. Det var også verdens tredje lengste hopp, etter Simon Ammanns hopp på 236,5 i samme konkurranse bare minutter etter, og Bjørn Einar Romørens verdensrekord på 239 meter fra samme bakke i 2005. 

Han la opp i september 2015 på grunn av helseproblemer og dårlige resultater.

Høsten 2022 ble Hájek meldt savnet i Malaysia, og 10. mars 2023 ble det kjent at Hájek ble funnet død.

### Sammenlagtplasseringer i verdenscupen

## Referanser


## Eksterne lenker
*
Arne Rostad

**Arne Rostad** (1894–1969) var en norsk gårdbruker, organisasjonsmann og Bondepartiet–-politiker fra Gjøvik. Han var stortingsrepresentant i én periode 1945–49 og samtidig formann i Norges Bondelag 1945–1951. 
## Liv og virke
Rostad vokste opp på storgården Trones i Verdal som sønn av proprietær Bernhard Rostad (1853–1921) og hustru Gøran Bruun (1860–1904). Etter middelskolen flyttet han til Østlandet, hvor han tok landbruksutdannelse ved Vinterlandbruksskolen og Norges landbrukshøgskole, og samtidig eide og drev gården Lambertseter i Oslo 1913–17. I 1918 kjøpte Rostad storgarden Mustad i Vardal, vest for Gjøvik, som han drev til 1969. I årene 1926-1959 eide og drev han også farsgården Trones i Verdal. Han giftet seg i 1921 med Anborg Søberg (1902–1964), som han etter hvert fikk syv barn med. 

Han ble innvalgt på Stortinget fra Oppland i stortingsvalget 1945, og var i denne perioden nestformann i Stortingets kommunalkomité. Rostad var formann i Norges Bondelag fra 1945 til 1951 og hadde en rekke tillitsverv innenfor landbrukssektoren. I 1959 ble han også valgt inn i Vinmonopolets styre.

Ved siden av sitt virke på det nasjonale planet satte Rostad også spor etter seg i Gjøvik-traktene, spesielt i landbrukets foredlingsbedrifter. Han var blant annet styreformann i Gjøvik meieri 1924–54, og Holmen Brænderi 1932-1969. Rostad var medlem av Vardal herredsstyre 1925–1940.

## Referanser


## Eksterne lenker
*
Lushan

**Lushan** kan sikte til:

*Fjellpartiet Lushan (庐山) i provinsen Jiangxi i Folkerepublikken Kina.
*Bydistriktet Lushan (庐山) i Jiujiang i provinsen Jiangxi.
*Fylket Lushan (鲁山) i byprefekturet Pingdingshan i provinsen Henan.
*Fylket Lushan ( 芦山) i byprefekturet Ya'an i provinsen Sichuan.
Team LPR

**Team LPR** var et italiensk-irsk profesjonelt sykkellag som konkurrerte i UCI Kontinental Tourene, og enkelte ritt i UCI ProTour når det ble invitert.

Laget ble grunnlagt i 2004 som et sveitsisk lag, og har siden 2005 vært en del av UCI Kontinental Tourene. Før 2008-sesongen hentet laget inn Paolo Savoldelli fra Team Astana og Danilo di Luca og Alessandro Spezialetti fra Liquigas. Til 2009-sesongen hentet laget nok en italiensk stjernerytter, nemlig Alessandro Petacchi, som da kom tilbake etter sin ettårige dopingutstengelse.

Etter 2009-sesongen ble laget lagt ned, men en del ble videreført som De Rosa-Stac Plastic.

## Ryttere 2009

## Eksterne lenker
*
Caisse d’Epargne

**Caisse d'Epargne** kan vise til:

*Caisse d'Epargne (sykkellag)
*Caisse d'Epargne (bank), en fransk bank.
Crédit Agricole

**Crédit Agricole** kan vise til:

* Crédit Agricole (bank), et fransk finanskonsern grunnlagt i 2000.
* Crédit Agricole (sykkellag), et tidligere profesjonelt fransk sykkellag som tilhørte den øverste divisjonen i internasjonal sykkelsport, UCI ProTour.
Rabobank

**Rabobank** kan vise til:

*Rabobank (bank) &ndash; en nederlandsk bank-institusjon
*Rabobank (sykkellag) &ndash; proff-sykkellaget til Bankbank
Ny Veg

***Ny Veg*** er en medlemsavis for Kristelig Folkepartis Ungdom (KrFU). *Ny Veg* ble første gang utgitt i 1954, men gikk inn allerede i 1956. Avisen startet opp igjen i 1960 med Per Høybråten som første redaktør (1960–1966). De to neste redaktørene var Kjell Magne Bondevik og Odd Jostein Sæter. KrFUs organ *Ny Veg* er fra 2009 omgjort til  nettmagasin. 

## Eksterne lenker
* Ny Veg
Igor Medved

**Igor Medved** (født 9. mars 1981) er en slovensk skihopper som hopper for klubben SSK Ilirija.

Medved har ikke vært inne i det slovenske landslaget siden 2003. Derfor har det meste av hoppingen hans foregått i Continentalcupen eller i FIS-cupen siden den gang.

Han debuterte under det siste rennet i hoppuka i 2001. I Bischofshofen, ble han nr 37. Men 1 måned og 3 dager senere fikk han sin første og hittil eneste pallplass i verdenscupen, med en 3.-plass i Trondheim.

### Sammenlagtplasseringer i verdenscupen

## Referanser


## Eksterne lenker
*
Ulvhild av Norge

**Ulvhild Olavsdatter** (på tysk kjent som *Wulfhild*, født omkring 1020, død før 24. mai 1071), var datter av kong Olav Haraldsson og den svenske kongsdatteren Astrid Olavsdatter (–1035), og ble selv hertuginne av Sachsen.

## Opphav
Ulvhild var halvsøster til kong Magnus den gode (1024–47) som fra 1035 var konge av Norge og i årene 1042-47 også konge av Danmark. Faren deres falt i slaget på Stiklestad i 1030 og senere opphøyd til helgen. 

## Giftermål
Etter Magnus den godes seier i slaget på Lyrskog hede, arrangerte han sin halvsøsters ekteskap med hertug Ordulf av Sachsen (1022–72), også kalt Otto, latinisert til Orthilius, av huset Billung som var en fordelaktig alliansepartner for Magnus. Ordulf var en av sønnene til hertug Bernhard II av Saksen og Eilica av Schweinfurt. Ordulf hadde vært bannlyst, men etter å ha betalt kirken en bot på 50 gårder, ble han tatt til nåde og var senere i kamp med de hedenske venderne. 

Ifølge Adam av Bremen ble de viet av erkebiskopen av Bremen, mens biskopene av Hildesheim og Slesvig fra Bibelen.

## Etterkommere
Parets sønn Magnus av Sachsen, født en gang mellom 1043 og 1047, død i 1106, etterfulgte sin far og ble den siste hertug av Sachsen fra huset Billing. Magnus var gift med Sophia, datter Béla 1. som var kongen av Ungarn i årene 1060-63. Deres datter igjen er kjent som Wulfhild av Sachsen (1072–1126) og ble gift med grev Henrik «den svarte» av Schwerin (c.1074–1126) som lå i krig med den danske kongen Valdemar seier. Det var han som tok Valdemar seier og hans sønn Valdemar den unge til fange på Lyø og holdt dem i fangenskap til løsesummen var betalt. Henrik «den svarte» ble stamfar for Huset Welf som senere kom på tronen i Storbritannia, slik at store deler av Europas fyrstehus kom til å nedstamme fra Ulvhild. Gjennom kongene Eirik 2. Magnusson og Håkon 5. Magnusson nedstammer alle senere norske og danske konger fra henne; også statsmannen Winston Churchill; og gjennom huset Oldenburg det nåværende norske kongehus.

## Personene, slik ettertiden tenkte seg dem

Astrid olofsdatter-taler.jpg | Moren Astrid Olavsdatter (–1035) holder tale etter å ha blitt enke.
Wartburg-Duke.Orthilius.von.Sachsen.JPG | Ulvhild ble gift i 1042 med Ordulf av Sachsen.
Wgt_Stifterb%C3%BCchlein_29r.jpg|Barnebarnet Wulfhild (1072–1126).


## Referanser


__NOTOC__